בנג'מין סיסקו

ילדות נעורים וקריירה

בנג'מין (או בקיצור: בן), נולד בשנת 2332 בניו אורלינס, לואיזיאנה, הוא בנו של ג'וזף סיסקו, השף והבעלים של המסעדה "Sisko's Creole Kitchen", או בקיצור: "Sisko's". אימו הביולוגית הייתה אישה אנושית בשם שרה. עם זאת, שרה, למעשה, נשלטה על ידי אחד מהנביאים הבאג'ורנים (החייזרים אשר חיים בתוך חור התולעת הסמוכה לכוכב הלכת באג'ור), אשר תימרנה אותה להינשא לג'וזף וללדת את בנו. שרה וג'וזף היו נשואים באושר, עד אשר יום אחד, יומיים לאחר יום הולדתו הראשון של בן, היא נעלמה במפתיע, כאשר החייזר ששלט בה עזב את גופה. היא מתה כתוצאה מתאונה מספר שנים לאחר מכן. ג'וזף, בסופו של דבר, התחתן עם אישה אחרת, אשר גידלה את בנג'מין כבנה-שלה. בן לא היה מודע לאירועים אלו עד בגרותו, כחלוף זמן מה מאז מפגשו הראשון עם נביאי הבאג'ורנים. לבן יש אחות, בשם ג'ודית, ולפחות שני אחים.
סיסקו החל לימודי באקדמיה של צי הכוכבים בשנת 2350. במהלך שנת הלימודים השנייה שלו הוא נשלח למשימת שטח, אל תחנת החלל סטארבייס 137. זמן קצר לאחר סיום לימודיו הוא פגש בג'ניפר, על חוף ים הסמוך לעיירה בבילון, ניו יורק. השניים נישאו, ונולד להם בן בשם ג'ייק.
כקצין עולה בצי הכוכבים, המטפס בסולם הדרגות, סיסקו נלקח תחת חסותו של קורזון דקס, טריל מאוחד אשר שימש כשגריר הפדרציה לאימפריה הקלינגונית, כאשר השניים שירתו יחדיו על ספינת החלל Livingston, בתחילת הקריירה של סיסקו. הטבע הסימביוטי של הטריל המאוחד הופך להיבט משמעותי במערכות היחסים המאוחרות בחייו של סיסקו כמפקד חלל עמוק 9, עם פקודותיו קצינת המדע ג'דזיה דקס והיועצת אזרי דקס.
סיסקו שירת על סיפון ספינת החלל Okinawa תחת פיקודו של קפטן לייטון, אשר ראה פוטנציאל בקצין הצעיר שתחת פיקודו. לייטון קידם אותו לדרגת לוטננט-קומנדר והפך אותו לסגנו. במהלך הצבה בו, סיסקו ולייטון לחמו יחד במלחמת הפדרציה נגד הזנקת'י.
סיסקו הועבר לשרת על ספינת החלל Saratoga כקצין הראשון. בתחילת שנת 2367, הסרטוגה הייתה אחת מתוך 40 ספינות חלל של צי הכוכבים, המעורבות בקרב "וולף 359" נגד הבורג. בניסיון לצבור ידע על מערכות ההגנה של צי הכוכבים, הבורג הטמיעו לתוכם את קפטן האנטרפרייז NCC-1701-D ז'אן לוק פיקארד, ביוצרם את לוקוטוס. בקרב שהתפתח ב-"וולף 359" נהרסו 39 חלליות, וכ-10,000 בני-אדם נהרגו, בהם אשתו של סיסקו, ג'ניפר.
לאחר מכן, סיסקו לקח על עצמו את תפקיד מפקד מספנות צי הכוכבים "Utopia Planitia" שעל מאדים. במסגרת תפקיד זה פיקח על ייצור ספינות חלל, לרבות פיתוח של דגמי ספינות חלל חדשות - בהן הדיפאיינט, אשר נוצרה במיוחד על מנת להתמודד עם איום הבורג.
סיסקו קודם לדרגת קפטן בפרק סיום עונה 3, "The Adversary", זמן כוכבים ("Stardate") מס' 48959.

חלל עמוק 9

בשנת 2369 סיסקו מוצב לגזרת כוכב הלכת באג'ור, ומקבל פיקוד על תחנת החלל חלל עמוק 9, על מנת לסייע לעם הבאג'ורני להתאושש מהכיבוש הקרדאסי אשר סוכם לאחרונה, ולהוביל אותם לכיוון האפשרות להצטרף כחברים אל פדרציית הכוכבים המאוחדת. סיסקו ובנו ג'ייק עוברים, בחוסר רצון, להתגורר בתחנה. כשהוא מכיר בכך כי התחנה, במצבה הרעוע דאז, איננה הסביבה האידיאלית לגדל ילד, סיסקו שוקל להשתחרר משירותו. יתר על כך, סיסקו חש שלא בנוח מנוכחותו של ז'אן לוק פיקארד, אשר מתדרך אותו בנוגע למשימתו. סיסקו ממשיך לנטור טינה לפיקארד, על חלקו במותה של אשתו.
עם ביקורו הראשון של סיסקו על כוכב הלכת באג'ור, קאי אופקה, המנהיגה הרוחנית של הבאג'ורנים, מבשרת לו כי הוא "השליח של הנביאים" ונותנת לו אחת מ"דמעות הנביאים" - כדור נבואה בעל זוהר מסתורי, אשר כביכול הגיע מהנביאים של באג'ור. לאחר חקירת הכדור, וכן תופעות שמיימיות במערכת הכוכבים הסמוכה, קצינת המדע ג'דזיה דקס מוצאת מיקום של פעילות חריגה, בחגורת הכוכבים "דנוריוס" הסמוכה. כאשר סיסקו ודקס טסים לשם, הם מגלים את מה שמסתבר להיות חור התולעת היציב הראשון הידוע, אשר קצהו השני נמצא ברביע גמא (מרחק שניתן לעבור בטיסה במשך כ-70 שנה). במהלך נסיעתם חזרה דרך חור התולעת, סיסקו ודקס פוגשים את החייזרים המסתוריים אשר חיים בתוכו. על פי אמונת הדת הרוחנית של באג'ור, חור התולעת והחייזרים שבתוכו הם "המקדש השמיימי" ו"הנביאים" שלהם, בהתאמה. סיסקו מגלה כי חייזרים אלו מתקיימים מחוץ לזמן הליניארי. המפגש הראשון שלו איתם הוא מסורבל וקשה, לשני הצדדים, אך מסייע לסיסקו להכיר מכך שהוא מעולם לא הרשה לעצמו להתגבר על הצער והמרירות שחש כתוצאה מאובדן אשתו, כמו גם הכעס שלו כלפי פיקארד. לאחר שהוא חוזר את חור התולעת, סיסקו מאמץ את ההזמנות להתקדם ולפקד על חלל עמוק 9, ומאמץ גישה פחות עוינת כלפי פיקארד, בטרם צאתו.
לאחר שתחנת החלל חלל עמוק 9 מועברת אל פתח חור התולעת, על מנת לחזק את התביעה הבאג'ורנית לריבונות, היא הופכת למרכז חדש של פעילות מדעית, מסחרית ופוליטית. סיסקו, בתחילה, מתנגש עם מייג'ור קירה ביותר מהזדמנות אחת, מוצא שעליו לרסן אותה ולכפות עליה את מרותו. עם זאת, ככל שחולף הזמן, השניים מפתחים כבוד רב ואמון זה בזו. מערכת היחסים שלהם מגיעה לשיא חדש של אי-נוחות אישית, כאשר סיסקו נפצע במהלך קרב נגד הדומיניון, וקירה, תוך כדי שהיא מטפלת בו, מספרת לו סיפור ומתפללת לנביאים, תוך כדי. ברגע זה, קירה מבינה כי הסיבה שסיסקו שמר איתה על דיסטאנס מבחינה מקצועית בגלל תפקידו כשליח הנביאים. בעקבות אירוע זה, היחסים ביניהם מתרככים.
הצבתו של סיסקו על חלל עמוק 9 הביאה אותה להתאחד עם חבר ותיק בצורה חדשה. ג'דזיה, טריל ממין נקבה, והפונדקאית הנוכחית של דקס, שובצה לתפקיד קצינת המדע הראשית של התחנה. השיתופן דקס היה, קודם לכך, מחובר אל הפונדקאי קורזון, דיפלומט בשליחות הפדרציה אשר היה חבר ותיק ומנטור לסיסקו, בתחילת הקריירה שלו. לפיכך, סיסקו מכנה את ג'דזיה בכינוי החיבה "זקן" ("old man"), כפי שהיה נוהג לכנות את קורזון. לעיתים, סיסקו פונה אל דקס לעצה, ולהפך - היא אף פונה אליו לפעמים. במיוחד, כאשר שיתופן אשר היה שייך לאשתו של פונדקאי קודם של דקס מגיעה עם פונדקאי חדש, ודקס חשה ברגשות מעורבים. כאשר דקס עובר לפונדקאי חדש עקב מותה של ג'דזיה, סיסקו משמש כמנטור עבור הפונדקאית החדשה - אזרי.
אזרי הייתה קצינה צעירה וחסרת ניסיון, אשר נאלצה להתחבר עם השיתופן דקס, כאשר מצב בריאותו התדרדר, כשהיה בדרכו אל כוכב הבית של הטריל על מנת להציל את חייו בכך שיושתל בפונדקאי חדש. אזרי לא הייתה מוכנה להתחבר, ומעולם אף לא רצתה בכך, כך שההטמעה של דקס לתוכה היה קשה בשבילה. סיסקו פוגש את אזרי בפעם הראשונה בזמן שהוא עדיין נמצא על כדור הארץ, בחופשה פרטית. אזרי מצטרפת אל בני משפחת סיסקו בחיפושם אחר כדור נבואה באג'ורני. בפגישתו עם אזרי, סיסקו מבטיח לעזור לה במעבר אל המציאות החדשה של מצבה, וסיסקו מוצא נחמה בכך שחברו הטוב חוזר אליו, גם אם בעקיפין. לאחר אירועים אלו, סיסקו חוזר לתפקידו על חלל עמוק 9, ואזרי מוצבת על התחנה, כפסיכולוגית.
גילוי "המקדש השמיימי" (חור התולעת) מקבע במוחם של קאי אופקה, ובאג'ורנים רבים אחרים, את הרעיון כי סיסקו הוא שליחם של הנביאים (החייזרים החיים בתוך חור התולעת), תואר ובו אחריות ומחויבויות - הגורמים לסיסקו, בתחילה, להסתייג מהתפקיד. עם זאת, בסופו של דבר סיסקו נפתח, ולבסוף - מאמץ את ייעודו ואת תפקידו בנבואות הבאג'ורנים.
כאשר סיסקו מפקד על הדיפאיינט, ומוביל אותה אל תוך חור התולעת על מנת ליירט צי דומיניון, הנביאים מתערבים. בשלב זה, סיסקו לא ממלא את ייעודו; על מנת להבטיח שהוא נשאר בחיים, הנביאים מוחקים את כוחות הדומיניון מקיום.
לסיסקו תפקיד קריטי בתככים ובעימותים הצבאיים שמתרחשים ברביע אלפא. מעכשיו הם המפתח להשבת הביטחון לכדור הארץ ולרביע אלפא כולו. בין הדוגמאות לכך: פגישתו עם מפקדו לשעבר, אדמירל לייטון, אשר זומם להפיל את ממשלת הפדרציה ולכונן משטר צבאי במקום. לייטון מזייף בדיקת דם, ומפליל את סיסקו - הוא טוען שהוא משתנה וכולא אותו. בעזרתו של אודו, סיסקו מצליח להימלט מהכלא ולטרפד את מזימותיו של לייטון. במקרה אחר, במהלך פלישת הקלינגונים לקרדאסיה, לסיסקו יש תפקיד קריטי בחשיפת משתנה אשר מתחזה למרטוק. מעלליו ממשיכים במהלך הפלישה של הדומיניון אל רביע אלפא, ובסופו של דבר - הוא מקודם לעמוד לצידו של סגן-אדמירל ויליאם רוס, על מנת לעזור לתכנן את פעולות הפדרציה נגד הדומיניון ובני בריתם - הקרדאסים והברין. לעיתים, תרומותיו של סיסקו למאמץ המלחמתי נעשות בחשאי, כמו למשל עבודתו עם גארק. בפרט, גארק וסיסקו עובדים יחד, ויוצרים תחבולה מסובכת, על מנת להכניס את הרומולאנים אל תוך המלחמה, נגד הדומיניון.
סיסקו מגשים את התפקיד שהנביאים ייעדו לו, בפרק סיום הסדרה "What You Leave Behind", כאשר הוא מתעמת עם דוקאט, הנמצא תחת השפעת קוסט אמוג'אן - השליח של אויביהם של הנביאים האמיתיים. השניים נלחמים זה בזה, ודוקאט נראה שמנצח, אולם במאמץ אחרון, סיסקו קופץ אל עבר דוקאט, ומשליך את שניהם אל תוך התהום הלוהטת של מערות האש של באג'ור. סיסקו עצמו נמשך אל מימד הקיום של הנביאים, על מנת להמשיך ולחיות איתם וללמוד מהם. סיסקו נפרד מקסידי ייטס, אשתו ההרה, ומודיע לה כי למרות שאיננו יודע מתי הוא יוכל לחזור אליה - בסופו של דבר הוא יחזור.

חיים פרטיים

סיסקו היה נשוי לג'ניפר, אם-בנו ג'ייק. בפרק הבכורה של הסדרה "Emissary", סיסקו מטפח כעס ותיעוב עמוק כלפי ז'אן לוק פיקארד, בשל העובדה שהיה זה פיקארד, כלוקוטוס, שהוביל את המתקפה של הבורג נגד הפדרציה בקרב "וולף 359", בו סיסקו איבד את אשתו. על מנת לטפל בג'ייק, כהורה יחיד, סיסקו החליט להשהות את הקריירה שלו בצי הכוכבים, ולקח על עצמו תפקיד די זניח - מפקד מספנות צי הכוכבים "Utopia Planitia" שעל מאדים.
סיסקו נשאר אלמן והורה יחיד במשך שנים רבות. בסופו של דבר, סיסקו הסכים לקבל הצבה כמפקד תחנת החלל חלל עמוק 9, אשר נמצאת במסלול היקפי סביב כוכב הלכת באג'ור, שם פגש בקפטן ספינת משא אזרחית קסידי ייטס, אשר איתה, בסופו של דבר, הוא התחתן.
סיסקו אוהב בייסבול, ספורט שכמעט ואיננו קיים במאה ה-24, המתקיים כמעט אך ורק באמצעות קבוצות קטנות של חובבים. הוא מחזיק כדור בייסבול על השולחן במשרדו, אשר ניתן לו על ידי חייזר אשר התחזה לדמותו של באק בוקאיי, שחקן הבייסבול האהוב על סיסקו מכל הזמנים. לעיתים קרובות, סיסקו מרים את הכדור ומסובב אותו סביב עצמו, כאשר הוא שקוע במחשבות. כאשר הדומיניון משתלט על חלל עמוק 9, ואנשי הפדרציה נסוגים, הוא משאיר מאחור את הכדור על השולחן במשרדו, כהודעה כי בכוונתו לחזור (ניתן לראות זאת הן בטרילוגית הפרקים "Homecoming", "The Circle" ו-"The Siege" בתחילת עונה 2, וכן בפרק הסיום של עונה 5 - "Call To Arms"). לאחר מותה של ג'דזיה, בפרק "Tears of the Prophets", סיסקו עוזב את התחנה וחוזר לכדור הארץ, תוך שהוא לוקח את כדור הבייסבול איתו, ובכך גורם למייג'ור קירה לחשוש שהוא לא מתכוון לחזור.
כמו אביו ג'וזף סיסקו, הבעלים של מסעדה המתמחה באוכל קריאולי בניו אורלינס, גם סיסקו נהנה מבישול.
כמו כן, ידוע לכל כי קפטן סיסקו מעוניין להפוך לאדמירל, והוא מצהיר על כוונתו זו בפני אדמירל רוס, כאשר הוא מוצב זמנית בתחנת חלל, כשלישו של רוס.

אלטר אגו

דמותו של בנג'מין סיסקו מזוהה, ביקום של "מסע בין כוכבים", עם שתי דמויות בדיוניות אחרות: גבריאל בל ובני ראסל.

גבריאל בל

בעקבות מסע בזמן, המתואר בפרק הכפול "Past Tense", סיסקו מוצא את עצמו על כדור הארץ, בתחילת המאה ה-21. שלא במתכוון, נוכחותו גורמת למותו של גבריאל בל, דמות שעתידה להיות חשובה באמריקה של אותה תקופה. סיסקו לוקח על עצמו את זהותו של בל, על מנת לתפוס את מקומו ולשמר על ציר הזמן. סיסקו יוזם את מה שייקרא בעתיד "מהומות בל", אשר סייעו לשנות את מהלך ההיסטוריה האנושית.
למרות שסיסקו מצליח בהגשמת המטרה שלו - להגיש את יעודו של בל ולשמור על ציר הזמן - בתמונות היסטוריות של, במאה ה-24, נראות פניו של בנג'מין סיסקו.

בני ראסל

בפרק "Far Beyond the Stars", סיסקו שוקל להשתחרר משירותו, לאחר שאיבד חבר ותיק במלחמת הדומיניון. הנביאים של הבאג'ורנים מתערבים, וגורמים לסיסקו לחיות, בקצרה, את חייו של בני ראסל, סופר מדע בדיוני בשנות ה-50 באמריקה. בכל יום, ראסל נתקל בדעות קדומות; המו"ל שלו אפילו לא מאפשר לפרסם צילום שלו, מאחר שהוא שחור. הוא כותב סיפור מדע בדיוני קצר, בשם "חלל עמוק 9", אשר מתרחש ביקום בו אין דעות קדומות או צרות אופקים. המו"ל שלו מסרב לפרסם את הסיפור, מאחר שדמות הגיבור - מפקד תחנת החלל - היא אדם שחור. עוול זה, בסופו של דבר, מביא את בני לכדי מצב של טירוף. זמן קצר לאחר מכן, הוא מוצא את עצמו בחזרה כסיסקו, במאה ה-24, בהבינו את מקומו על התחנה, מעלה שאלות בדבר טבעה של המציאות.
מאוחר יותר, בפרק "Shadows and Symbols", סיסקו חווה סדרה של פלאשבקים אל תוך חוויות מחייו של בני ראסל - שכעת מאושפז בבית חולים פסיכיאטרי, אובססיבי לכתוב על הקיר סיפור קצר - המתאר באופן סינכרוני את עלילת הפרק "Shadows and Symbols". למרות שבסוף הפרק כשעדיין לא ברור האם חייו של בני הם מציאות, או יצירתם של הנביאים, הפרק מסתיים בכך שאחד מחייזרי חור התולעת (אחד הנביאים של באג'ור) אומר: "קוסט אמוג'אן ניסה לעצות אותך עם חיזיון שווא", ובכך הוא רומז כי אויביהם של הנביאים - רוחות הפא - הם ששתלו את פנטזיית בני ראסל במוחו של סיסקו, על מנת להסית אותו מהשלמת משימתו.
בראיון שהעניק בשנת 2006 אירה סטיבן בהר, ממפיקי "מסע בין כוכבים: חלל עמוק 9", אמר בהר כי שקל להפוך את הסדרה כולה ליצירה שנכתבה על ידי דמותו של בני ראסל.

איפיון

בעוד שהוא חולק ערכי ליבה הזהים לאלו של קפטן ז'אן לוק פיקארד וקפטן קתרין ג'יינוויי, סיסקו מראה נטייה להתפשר על הערכים האלו, במצבים קיצוניים. הדוגמה הבולטת ביותר לכך היא בפרק "In the Pale Moonlight", שבו סיסקו משקר, משבש הליכי משפט והופך, שלא במתכוון, לשותף לרצח, כל זאת - על מנת להביא למהפך בהתנהלות (ובסופו של דבר - לניצחון) מלחמת הפדרציה בדומיניון. לאחר מכן, סיסקו מקליט יומן אישי לגבי רגשותיו על הפרשה כולה, ומבכה על העובדה שאין לו חרטה על מעשיו (אשר הביאו לכניסת הרומולאנים למלחמה, לצד הפדרציה והאימפריה הקלינגונית, נגד הדומיניון, קרדאסיה והברין, ובכך גדל בצורה משמעותית סיכויי ההישרדות של הפדרציה), לא לפני שהוא מבקש מהמחשב למחוק לחלוטין את הרישום כולו.
דוגמה נוספת לגישה המקיאווליסטית המאפיינת את סיסקו ניתן למצוא בפרק "For the Uniform", אשר בו סיסקו מרעיל אטמוספירה של כוכב לכת שלם, רק משום שקיימת בו מושבה של ארגון המחתרת "המאקי", וזאת על מנת לתפוס את מייקל אדינגטון, לשעבר קצין הביטחון הראשי של חלל עמוק 9, תחת פיקודו הישיר של סיסקו, אשר בגד וערק לשורות המאקי.
סיסקו מפגין אישיות נועזת ולא מתפשרת עד לנקודת שבירה, אפילו על פי קנה המידה של חברו הטוב ביותר - דקס (הסימביונט), שאף אומר לו (בעת היותו בתוך הפונדקאית אזרי טיגאן) כי אישיותו מטילה אימה על וורף. ביחס לקפטנים אחרים ב-"מסע בין כוכבים", סיסקו מפגין חוזק בתכנון צבאי אסטרטגי / תפעולי, כפי שמעיד התפקיד המרכזי שהוטל עליו במאמץ המלחמתי של הפדרציה נגד הדומיניון. אמנם הוא איננו בקיא בפילוסופיה כז'אן לוק פיקארד, או במדעים מדויקים כקתרין ג'יינוויי, סיסקו מפגין ידע נרחב בתחום ההנדסה (כפי שניתן לראות בפרקים כמו "Explorers", "The Visitor" ו-"Civil Defense"), זאת לאחר ששימש, בטרם מינויו למפקד תחנת החלל חלל עמוק 9, כמפקד מספנות צי הפדרציה "Utopia Planitia" על מאדים.